Miss Universe 1990

Ang Miss Universe 1990 ay ang ika-39 na edisyon ng Miss Universe pageant, na ginanap sa Shubert Theatre sa Los Angeles, California, Estados Unidos noong 15 Abril 1990.

Pagkatapos ng kompetisyon, kinoronahan ni Angela Visser ng Olanda si Mona Grudt ng Noruwega bilang Miss Universe 1990. Ito ang kauna-unahang tagumpay ng Noruwega sa kasaysayan ng kompetisyon. Nagtapos bilang first runner-up si Carole Gist ng Estados Unidos, samantalang nagtapos bilang second runner-up si Lizeth Mahecha ng Kolombya.

Mga kandidata mula sa 71 bansa at teritoryo ang kumalahok sa kompetisyong ito. Pinangunahan ni Dick Clark ang kompetisyon, samantalang sina Leeza Gibbons at Miss Universe 1978 Margaret Gardiner ang nagbigay ng komentaryo sa buong kompetisyon.

 Kasaysayan 
 Pagpili ng mga kalahok 
Ang mga kalahok mula sa 71 bansa at teritoryo ay napili upang lumahok sa kompetisyon. Dalawang kandidata ang nailuklok matapos ang pag-urong ng orihinal na kalahok.

Dapat sanang lalahok si Guelissa Norius bilang kinatawan ng Bahamas sa kompetisyon. Gayunpaman, bumitiw si Norius sa titulo, at siya ay pinalitan ni Lisa Sawyer. Inanunsyo noong Miss Universe 1989 ang paglahok sa unang pagkakataon ng Unyong Sobyetiko sa Miss Universe sa edisyong ito. Ang nagwagi sa unang Miss USSR ay si Yulia Sukhanova. Gayunpaman, iniluklok si Evia Staļbovska, isa sa mga semi-finalists sa Miss USSR 1989, bilang kapalit ni Sukhanova dahil hindi isiniwalat na dahilan. Iniluklok ang fourth runner-up ng Miss Polonia 1989 na si Małgorzata Obieżalska bilang kinatawan ng Polonya sa Miss Universe. Dapat sanang kakatawan sa Polonya ang first runner-up ng Miss Polonia 1989 na si Agnieszka Angelo, ngunit hindi ibinigay ang dahilan kung bakit napunta ang titulo kay Obieżalska.

Unang sumali sa edisyong ito ang Unyong Sobyetiko, at bumalik ang bansang Czechoslovakia na huling sumali noong 1970. Hindi sumali si Katia Alens ng Belhika dahil sasali lamang ito sa Miss International at Miss World 1990. Lumahok si Alens sa sumunod na edisyon. Hindi sumali si Beata Jarzynska ng Luksemburgo dahil sa hindi isiniwalat na dahilan. Hindi sumali ang mga bansang Nuweba Selandiya, Brasil, Curaçao, Hayti, at Kapuluang Birhen ng Estados Unidos sa edisyong ito matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok.

 Mga resulta 

 Mga pagkakalagay 
PagkakalayKandidataMiss Universe 1990  Noruwega – Mona Grudt1st runner-up  Estados Unidos – Carole Gist2nd runner-up  Kolombya – Lizeth MahechaTop 6  Bulibya – Rosario Rico Toro
  Mehiko – Marilé del Rosario
  Tsile – Uranía HaltenhoffTop 10  Beneswela – Andreína Goetz
  Czechoslovakia – Jana Hronková
  Indiya – Suzanne Sablok
  Turkiya – Jülide Ateş
Nagwagi1st runner-up2nd runner-upTop 6Top 10

 Mga iskor sa kompetisyon 
Bansa/TeritoryoInterbyuSwimsuitEvening GownKatampatan Noruwega 8.760 (1)8.922 (1)8.989 (1)8.890 (1) Estados Unidos8.509 (3)8.299 (7)8.630 (5)8.479 (6) Kolombya8.610 (2)8.714 (2)8.840 (2)8.721 (2) Mehiko8.500 (4)8.450 (4)8.707 (4)8.552 (3) Tsile8.411 (6)8.410 (6)8.770 (3)8.530 (4) Bulibya8.439 (5)8.498 (3)8.600 (6)8.512 (5) Beneswela8.370 (7)8.450 (4)8.590 (7)8.470 (7) Indiya8.200 (9)8.233 (8)8.552 (8)8.328 (8) Turkiya 8.079 (10)8.139 (9)8.200 (9)8.139 (9) Czechoslovakia8.360 (8)7.785 (10)7.970 (10)8.038 (10)

 Mga espesyal na parangal 
ParangalNagwagiMiss Photogenic  Taylandiya – Passaraporn ChaimongkolMiss Congeniality  Alemanya – Christiane StockerBest National Costume  Kolombya – Lizeth Mahecha

 Kompetisyon 

 Pormat ng kompetisyon 
Ilang mga pagbabago sa pormat ng kompetisyon ang ipinatupad ng Miss Universe. 10 semi-finalist ang napili sa pamamagitan ng paunang kompetisyon at ang mga closed-door interview. Lumahok sa swimsuit competition at evening gown competition ang 10 mga semi-finalist, at kalaunan ay napili ang anim na pinalista imbis na lima. Anim na pinalista ang sasabak sa paunang question-and-answer round, at tatlong pinalista naman ang sumabak sa final question at final walk.

 Komite sa pagpili 

 Jayne Meadows – Amerikanang aktres
 Steve Allen – Amerikanong aktor, screenwriter, at composer
 Chayanne – Portorikenyong mangaawit at aktor
 Howard Keel – Amerikanong aktor at mangaawit
 Martin Ransohoff – Amerikanong producer para sa telebisyon at pelikula
 Deborah Nadoolman – Amerikanong taga-disenyo
 Leonora Langley – Editor-in-chief ng Elle Magazine
 James DeNicholas – Ingles na mangaawit
 Brooks Firestone – Amerikanang negosyante
 Susan Forward – Amerikanang psychotherapist, sikologo, at mamamahayag
 Haing S. Ngor – Cambodian-American na aktor at pisiko
 Princess Maria of Bourbon

 Mga kandidata 
71 kandidata ang lumahok para sa titulo.
Bansa/TeritoryoKandidataEdadBayan AlemanyaChristiane Stocker23Darmstadyo ArhentinaPaola de la Torre18Buenos Aires ArubaGwendolyne Kwidama20Saint Nicolaas AustralyaCharmaine Ware19Sydney AustryaSandra Luttenberger17Graz BahamasLisa Sawyer22Nassau BelisYsela Zabaneh20Independence BermudaJanet Tucker19St. George BeneswelaAndreína Goetz20Gran Sabana BulibyaRosario Rico Toro17Cochabamba CzechoslovakiaJana Hronková23Horšovský Týn DinamarkaMaj-Britt Jensen17Egå EhiptoDalia El Behery20Cairo EkwadorJessica Núñez19Guayaquil El SalvadorGracia María Guerra20Cojutepeque EskosyaKarina Ferguson18Glasgow EspanyaRaquel Revuelta22Sevilla Estados UnidosCarole Gist20Detroit GalesJane Lloyd20Pontypool GresyaJeni Balatsinou19Atenas GuamMarcia Damian18Agana GuwatemalaMarianela Abate18Lungsod ng Guwatemala HamaykaMichelle Hall21Kingston HaponHiroko Miyoshi23Matsuyama HibraltarAudrey Gingell20Hibraltar Hilagang Kapuluang MarianaEdwina Menzies19Saipan HondurasVivian Moreno19Cofradía Hong KongMonica Chan23Hong Kong IndiyaSuzanne Sablok23Maharashtra InglateraCarla Barrow20Londres IrlandaBarbara Ann Curran23Dublin IsraelYvonna Krugliak19Tel-Abib ItalyaAnnamaria Malipiero18Padua KanadaRobin Lee Ouzunoff19Niagara Kapuluang Birheng BritanikoJestina Hodge21Road Town Kapuluang KaymanTricia Whittaker21George Town Kapuluang Turks at CaicosKaren Been21Grand Turk KolombyaLizeth Mahecha18Barranquilla Kosta RikaJulieta Posla24San José LupangluntiNukaka Motzfeldt19Uummannaq LupangyeloHildur Dungal18Reikiavik MalaysiaAnna Lin Lim21Ipoh MaltaCharmaine Farrugia17Msida MawrisyoAnita Ramgutty23Port Louis MehikoMarilé del Rosario21Tlaxcala NiheryaSabina Umeh20Lagos NoruwegaMona Grudt19Hell OlandaStephanie Halenbeek17Uden ParagwayMónica Plate23AsuncionMarisol Martínez22Lima PilipinasGermelina Padilla21Maynila PinlandiyaTiina Vierto20Pirkkala PolonyaMałgorzata Obieżalska23Łódź Porto RikoMaría Luisa Fortuño21Guaynabo PortugalAngélica Rosado19Lisboa PransiyaGaëlle Voiry21Burdeos Republikang DominikanoRosario Rodríguez19Santo Domingo Republika ng TsinaTzui-Pin Wen18Taipei San Vicente at ang GranadinasGlenor Browne19Kingstown SingapuraOng Lay Ling20Singapura Sri LankaRoshani Aluwinare22Colombo SurinameSaskia Sibilo19Paramaribo SuwesyaLinda Isaksson18Vilhelmina SuwisaCatherine Mesot24Wil TaylandiyaPassaraporn Chaimongkol19Bangkok Timog KoreaOh Hyun-kyung20Seoul Trinidad at TobagoMaryse de Gourville21Port of Spain TsileUranía Haltenhoff22Santiago TurkiyaJülide Ateş19Istanbul Unyong SobyetikoEvia Staļbovska18Riga UrugwayOndina Pérez23Montevideo

 Mga tala 

 Mga sanggunian 

 Panlabas na kawing 

 Opisyal na website

Kategorya:1990